
	1.
	Informatīvais ziņojums
Informatīvais ziņojums "Par maksātnespējas procesa dokumentu nodošanu glabāšanā arhīvā"
	Priekšlikums
Informatīvā ziņojuma sadaļas "Nepieciešamie Ministru kabineta lēmumi un turpmākā rīcība" otrajā rindkopā ir svītrojami vārdi: "līdz atbilstoša valsts budžeta finansējuma piešķiršanai", ņemot vērā, ka atbilstoši Ministru kabineta sēdes protokollēmuma projekta 2.punktam un informatīvā ziņojuma 5.lpp. ceturtajā rindkopā ietvertajai informācijai papildu finansējums dokumentu nodošanai arhīvā šajā informatīvajā ziņojumā norādītajos gadījumos nebūs nepieciešams, jo no 2024. gada finansējums tiks nodrošināts no Tieslietu ministrijas budžeta apakšprogrammas 06.05.00 "Maksātnespējas procesa izmaksas" naudas līdzekļu atlikuma.
 
Piedāvātā redakcija
-
	Daira Stempere (FM)

	2.
	MK sēdes protokollēmuma projekts
2. Lai nodrošinātu dokumentu pieņemšanu bez maksas no administratoriem juridisko personu maksātnespējas procesos un fizisko personu maksātnespējas procesos, ja parādnieks vienlaikus ir individuālais komersants vai individuālā (ģimenes) uzņēmuma, zemnieku saimniecības vai zvejnieku saimniecības īpašnieks, vai fiziskai personai, kura kā saimnieciskās darbības veicējs ir kā darba devējs, kurš, nedibinot uzņēmumu, uz darba līguma pamata nodarbina vismaz vienu darbinieku, atbalstīt Tieslietu ministrijas priekšlikumu izdevumus, kas saistīti ar lietu nodošanu arhīvā segt no Tieslietu ministrijas budžeta apakšprogrammas 06.05.00 "Maksātnespējas procesa izmaksas" naudas līdzekļu atlikuma, veicot transfertu uz Kultūras ministrijas budžeta programmu 21.00.00 "Kultūras mantojums".
	Priekšlikums
Ņemot vērā, ka savstarpējo transfertu saskaņošanas kārtība ir noteikta citos normatīvajos aktos, lūdzam Ministru kabineta sēdes protokollēmuma projekta 2.punktu izteikt redakcijā, kas paredz attiecīgo informāciju pieņemt zināšanai. 

 
Piedāvātā redakcija
Pieņemt zināšanai, ka radušos izdevumus, kas saistīti ar lietu nodošanu arhīvā (dokumentu pieņemšanu bez maksas no administratoriem juridisko personu maksātnespējas procesos un fizisko personu maksātnespējas procesos, ja parādnieks vienlaikus ir individuālais komersants vai individuālā (ģimenes) uzņēmuma, zemnieku saimniecības vai zvejnieku saimniecības īpašnieks, vai fiziskai personai, kura kā saimnieciskās darbības veicējs ir kā darba devējs, kurš, nedibinot uzņēmumu, uz darba līguma pamata nodarbina vismaz vienu darbinieku) tiks segti no Tieslietu ministrijas budžeta apakšprogrammas 06.05.00 "Maksātnespējas procesa izmaksas" naudas līdzekļu atlikuma, veicot transfertu uz Kultūras ministrijas budžeta programmu 21.00.00 "Kultūras mantojums".

